
การวิจัยครั้งนี้มีจุดประสงค์เพื่อศึกษาผลของความเข้มข้นของสารสกัดจากดอกอัญชันที่มีต่อค่า แรงดันไฟฟ้าที่ผลิตได้จากโซลาร์เซลล์ โดยทำการสกัดสารสีจากดอกอัญชันด้วยเอทิลแอลกอฮอล์ และเตรียม สารสกัดที่ความเข้มข้นแตกต่างกัน ได้แก่ 25%, 50%, 75% และ 100% จากนั้นนำไปเคลือบบนแผ่นกระจก และติดตั้งบนโซลาร์เซลล์เพื่อทดสอบประสิทธิภาพ การทดลองแบ่งเป็น 2 ส่วน ได้แก่ การเปรียบเทียบโซลาร์ เซลล์ที่ติดตั้งกระจกใสกับไม่ติดตั้ง และการศึกษาผลของความเข้มข้นของสารสกัดอัญชันต่อค่าแรงดันไฟฟ้า ผลการทดลองพบว่า การติดตั้งกระจกใสไม่ส่งผลต่อประสิทธิภาพการผลิตไฟฟ้าอย่างมีนัยสำคัญ ขณะที่ความ เข้มข้นของสารสกัดมีผลต่อค่าแรงดันไฟฟ้าที่ผลิตได้ โดยความเข้มข้นร้อยละ 50 ให้ค่าแรงดันไฟฟ้าสูงที่สุด และความเข้มข้นร้อยละ 100 ให้ค่าต่ำที่สุด ดังนั้นสามารถสรุปได้ว่าความเข้มข้นของสารสกัดจากดอกอัญชันที่ เหมาะสมในการเพิ่มประสิทธิภาพการดูดซับแสงของโซลาร์เซลล์คือร้อยละ 50 ภายใต้เงื่อนไขการทดลอง
คำสำคัญ:  สารสกัดดอกอัญชัน, ความเข้มข้น, โซลาร์เซลล์, แรงดันไฟฟ้า, การดูดซับแสง

1.บทนำ
ในปัจจุบัน พลังงานแสงอาทิตย์เป็นหนึ่งในแหล่งพลังงานสะอาดที่ได้รับความนิยมและมีการใช้งานอย่างแพร่หลายทั่วโลก เนื่องจากเป็นพลังงานหมุนเวียนที่ไม่มีวันหมด สามารถช่วยลดการพึ่งพาพลังงานจากเชื้อเพลิงฟอสซิล ลดปริมาณการปล่อยก๊าซเรือนกระจก และช่วยประหยัดค่าใช้จ่ายด้านพลังงานในระยะยาว อย่างไรก็ตาม ประสิทธิภาพของแผงโซล่าเซลล์ยังคงมีข้อจำกัด เนื่องจากแสงที่ตกกระทบพื้นผิวของแผงอาจเกิดการสะท้อนออกไป หรือถูกเปลี่ยนเป็นพลังงานความร้อนแทนที่จะถูกแปลงเป็นพลังงานไฟฟ้า ส่งผลให้แผงโซล่าเซลล์ไม่สามารถทำงานได้อย่างเต็มประสิทธิภาพ
	เพื่อแก้ไขปัญหาดังกล่าว การใช้แผ่นดูดซับแสง เป็นแนวทางหนึ่งที่สามารถช่วยเพิ่มประสิทธิภาพของแผงโซล่าเซลล์ได้ โดยแผ่นดูดซับแสงสามารถลดการสะท้อนของแสงและเพิ่มการดูดซับพลังงานแสงเข้าสู่เซลล์แสงอาทิตย์มากขึ้น ทำให้สามารถผลิตพลังงานไฟฟ้าได้มากขึ้น แนวคิดนี้อาศัยหลักการของวัสดุ
ที่มีคุณสมบัติในการดูดซับแสงสูง เช่นสีย้อมไวแสงจากอัญชัน ซึ่งมีความสามารถในการดูดซับแสงได้ดีมากและสามารถลดการสะท้อนของแสงได้อย่างมีประสิทธิภาพ 
	ดังนั้น งานวิจัยนี้จึงมีความสำคัญในการศึกษาผลกระทบของการติดตั้งแผ่นดูดซับแสงที่เคลือบ สีย้อมไวแสงกับแผงโซล่าเซลล์ โดยเปรียบเทียบกับแผงโซล่าเซลล์แบบปกติ เพื่อประเมินว่าการใช้แผ่นดูดซับแสงสามารถช่วยเพิ่มประสิทธิภาพในการผลิตพลังงานไฟฟ้าได้มากน้อยเพียงใด ซึ่งจะเป็นประโยชน์ต่อการพัฒนาเทคโนโลยีพลังงานแสงอาทิตย์ให้มีประสิทธิภาพสูงขึ้น ลดต้นทุนการผลิตเพิ่มมูลค่าให้กับอัญชัน และส่งเสริมการใช้พลังงานสะอาดอย่างยั่งยืนในอนาคต 

2.วิธีการดำเนินงาน
	2.1 การสกัดสารจากดอกอัญชัน
ทำการชั่งดอกอัญชันแห้ง 21 กรัม ด้วยเครื่องชั่งดิจิทัล (ละเอียด 0.01 กรัม) แล้วบดดอกอัญชันให้แตกหยาบด้วยครกบด จากนั้นนำดอกอัญชันที่บดแล้วใส่ลงในภาชนะแก้วทึบแสงและเติมเอทิลแอลกอฮอล์ปริมาตร 300 มิลลิลิตร ให้ท่วมดอกอัญชัน แล้วทำการปิดปากภาชนะด้วยผ้าขาวบางแช่ทิ้งไว้ 18 ชั่วโมงที่อุณหภูมิห้องในที่มืดเมื่อครบเวลา กรองสารละลายด้วยกระดาษกรอง Whatman No.1 จะได้สารสกัดเข้มข้นเริ่มต้น (ร้อยละ 100 v/v) แล้วนำสารสกัดที่ได้มาเจือจางด้วยเอทิลแอลกอฮอล์ตามอัตราส่วน 100% 75% 50% 25%
             2.2 การเตรียมแผ่นกระจกเคลือบสารสกัด
ตัดกระจกใสขนาด 5×5 เซนติเมตร จำนวน 18 แผ่น นำไปทำความสะอาดกระจกด้วยเอทานอล แล้วปล่อยให้แห้ง จากนั้นจุ่มกระจกแต่ละแผ่นในสารสกัดที่มีความเข้มข้นแตกต่างกัน (รวมกลุ่มควบคุม C2) เป็นเวลา 10 วินาที แล้วนำกระจกออกจากสารสกัดปล่อยให้กระจกแห้งในแนวตั้ง ที่อุณหภูมิห้อง เป็นเวลา 30 นาที

2.3 การเตรียมแผงโซลาร์เซลล์
ทำการตัดปลอกหุ้มบริเวณปลายสายไฟของโซลาร์เซลล์ออกจะพบสายสีแดง (ขั้วบวก) และสายสีดำ (ขั้วลบ)
แล้วนำสายไฟทั้งสองเส้นต่อเข้ากับเบรกเกอร์ โดยต่อสายสีแดงเข้ากับขั้วด้านซ้ายและสายสีดำเข้ากับขั้วด้านขวาแล้วทำการตรวจสอบการทำงานของโซลาร์เซลล์โดยนำไปวางกลางแจ้งที่มีแสงแดดแล้ววัดค่าแรงดันไฟฟ้าด้วยมัลติมิเตอร์จัดเตรียมโซลาร์เซลล์จำนวน 6 แผ่น (สำหรับ 4 ความเข้มข้น + 2 กลุ่มควบคุม)
	2.4 การทดลองวัดค่าแรงดันไฟฟ้า
ทำการติดตั้งโซลาร์เซลล์ทั้ง 6 แผ่น บนขาตั้งที่มีมุมเอียง 30 องศาหันหน้าไปทางทิศใต้ติดตั้งกระจกที่เคลือบสารสกัดแต่ละความเข้มข้นบนโซลาร์เซลล์ (แผ่นละ 1 กระจก) จากนั้นวัดความเข้มแสงด้วย Solar Power Meter และอุณหภูมิด้วยเทอร์โมคัปเปิล ก่อนเริ่มการทดลองทุกครั้งเริ่มทำการทดลองเมื่อความเข้มแสงอยู่ในช่วง 700±50 W/m² และอุณหภูมิ 31-33 °Cต่อโซลาร์เซลล์แต่ละแผ่นเข้ากับมัลติมิเตอร์ (โหมด DC Voltage)รอให้ระบบคงที่ 120 วินาที แล้วบันทึกค่าแรงดันไฟฟ้าทำการทดลองซ้ำในลักษณะเดียวกันเป็นเวลา 3 วัน นำข้อมูลแรงดันไฟฟ้าที่บันทึกได้จากทั้ง 3 Blocks มาจัดเรียงตามกลุ่มทดลองจากนั้น คำนวณ ค่าเฉลี่ย(Mean) ของแรงดันไฟฟ้าในแต่ละกลุ่มทดลองคำนวณส่วนเบี่ยงเบนมาตรฐาน(Standard Deviation, SD) ของแรงดันไฟฟ้าในแต่ละกลุ่มทดลอง ทำการนำเสนอข้อมูลในรูปแบบตารางและกราฟ จากนั้นทำการเปรียบเทียบค่าเฉลี่ยและค่า SD ด้วยสายตาเพื่อหาความเข้มข้นที่ให้แรงดันไฟฟ้าสูงสุด

3.ผลการทดลอง 
3.1 สภาพแวดล้อมระหว่างการทดลอง
ก่อนทำการทดลองในแต่ละ Block ได้ทำการวัดความเข้มแสงและอุณหภูมิ ซึ่งพบว่าอยู่ในช่วงที่กำหนดไว้ในบทที่ 3 ดังแสดงในตารางที่ 1
ตารางที่ 1 ค่าความเข้มแสงและอุณหภูมิเฉลี่ยในแต่ละวันทดลอง
จากตารางพบว่าความเข้มแสงและอุณหภูมิอยู่ในช่วงที่กำหนด (700±50 W/m² และ 32±1°C) ดังนั้นข้อมูลที่ได้จึงสามารถนำมาเปรียบเทียบกันได้ 
3.2 ผลของกลุ่มควบคุม (กระจกเปล่าและกระจกเคลือบเอทานอล)
ตารางที่ 2 ค่าแรงดันไฟฟ้าของกลุ่มควบคุม
	กลุ่มควบคุม
	Block 1 (V)
	
	Block 2 (V)
	Block 3 (V)
	Mean (V)
	SD (V)

	 C1
	7.24
	
	7.23
	7.24
	7.237
	0.006

	 C2
	7.23
	
	7.24
	7.23
	7.233
	0.006



จากตารางที่ 2 พบว่ากลุ่มควบคุมทั้งสองชนิดให้ค่าแรงดันไฟฟ้าเฉลี่ยใกล้เคียงกันมาก (7.237 V และ 7.233 V) และมีค่า SD เท่ากับ 0.006 ซึ่งมีขนาดเล็กมาก
 แสดงว่าข้อมูลมีความเสถียรและตัวทำละลาย (เอทานอล) 
ไม่มีผลต่อการเปลี่ยนแปลงแรงดันไฟฟ้า
 รูปที่ 1 กราฟแสดงค่าแรงดันไฟฟ้าเฉลี่ยของกลุ่มควบคุม
	Block (วันที่)
	ความเข้มแสงเฉลี่ย (W/m²)
	อุณหภูมิเฉลี่ย (°C)

	1
	745
	32.5

	2
	738
	33.0

	3
	752
	32.8

3.3 ผลของความเข้มข้นสารสกัดดอกอัญชัน
ตารางที่ 3 ค่าแรงดันไฟฟ้าของโซลาร์เซลล์ที่เคลือบสารสกัดดอกอัญชันความเข้มข้นต่างกัน
	ความเข้มข้น (% v/v)
	Block 1 (V)
	Block 2 (V)
	Block 3 (V)
	Mean (V)
	SD (V)

	25%
	7.46
	7.45
	7.46
	7.457
	0.006

	50%
	7.59
	7.58
	7.59
	7.587
	0.006

	75%
	7.49
	7.51
	7.50
	7.497
	0.006

	100%
	7.45
	7.46
	7.45
	7.453
	0.006


จากตารางที่ 3 พบว่าความเข้มข้น 50% v/v ให้ค่าแรงดันไฟฟ้าเฉลี่ยสูงที่สุด = 7.587 V (SD = 0.006) รองลงมาคือ ความเข้มข้น 75% v/v (Mean = 7.497 V) (SD = 0.006) และความเข้มข้น 25% v/v ให้ค่า 
Mean = 7.587 V (SD = 0.006) และความเข้มข้น 100% v/v ให้ค่า Mean = 7.453 V (SD = 0.006) 


3.4 การเปรียบเทียบระหว่างกลุ่มทดลองและกลุ่มควบคุม
เมื่อนำค่าแรงดันไฟฟ้าเฉลี่ยของทุกกลุ่มมาเปรียบเทียบกัน พบแนวโน้มดังตารางที่ 4
ตารางที่ 4.4 การเปรียบเทียบระหว่างกลุ่มทดลองและกลุ่มควบคุม
	กลุ่มทดลอง
	Mean (V)
	SD (V)
	ลำดับ

	C1 (กระจกเปล่า)
	7.237
	0.006
	ต่ำสุด

	C2 (เอทานอล)
	7.233
	0.006
	ต่ำสุด

	25%
	7.457
	0.006
	อันดับที่ 3

	50%
	7.587
	0.006
	อันดับที่ 1 (สูงสุด)

	75%
	7.497
	0.006
	อันดับที่ 2

	100%
	7.453
	0.006
	อันดับที่ 4



รูปที่ 2 กราฟแสดงค่าแรงดันไฟฟ้าเฉลี่ยจำแนกตามความเข้มข้นของสารสกัด

จากกราฟจะเห็นแนวโน้มชัดเจนว่าเมื่อความเข้มข้นเพิ่มขึ้นจาก 0% → 25% → 50% ค่าแรงดันไฟฟ้าจะเพิ่มขึ้น แต่เมื่อเพิ่มเป็น 75% และ 100% ค่าแรงดันไฟฟ้ากลับลดลง แสดงว่ามีความเข้มข้นที่เหมาะสมที่สุดที่ 50%



4.สรุปและอภิปรายผล
	4.1 สรุปผลการทดลอง
จากการทดลองพบว่า สารสกัดจากดอกอัญชันที่ความเข้มข้นร้อยละ 50  โดยปริมาตรต่อปริมาตร ให้ค่าแรงดันไฟฟ้าเฉลี่ยสูงสุด เท่ากับ 7.587 V (SD = 0.006 V) สูงกว่ากลุ่มควบคุมกระจกเปล่า (7.237 V) คิดเป็น 0.350 V หรือประมาณร้อยละ 4.84 ความเข้มข้นร้อยละ 75 v/v ให้ค่าแรงดันไฟฟ้าเฉลี่ย 7.497 V (SD = 0.006 V) อันดับ 2 ความเข้มข้นร้อยละ 25 v/v ให้ค่าแรงดันไฟฟ้าเฉลี่ย 7.457 V (SD = 0.006 V) อันดับ 3 ความเข้มข้นร้อยละ 100 v/v ให้ค่าแรงดันไฟฟ้าเฉลี่ย 7.453 V (SD = 0.006 V) อันดับ 4 กลุ่มควบคุมทั้งสองชนิด (กระจกเปล่าและกระจกเคลือบเอทานอล) ให้ค่าแรงดันไฟฟ้าใกล้เคียงกันมาก (7.237 V และ 7.233 V) แสดงว่าตัวทำละลายไม่มีผลต่อการเปลี่ยนแปลงแรงดันไฟฟ้า
4.2 อภิปรายผลารทดลอง
จากการทดลองพบว่าสารสกัดจากดอกอัญชันที่ความเข้มข้นร้อยละ 50 ให้ค่าแรงดันไฟฟ้าสูงที่สุด รองลงมาคือร้อยละ 75, 25 และ 100 ตามลำดับ ส่วนกลุ่มควบคุมซึ่งเป็นกระจกเปล่าและกระจกที่เคลือบเอทานอลอย่างเดียวให้ค่าต่ำที่สุด แสดงว่าสารสกัดจากดอกอัญชันสามารถช่วยเพิ่มแรงดันไฟฟ้าของโซลาร์เซลล์ได้
จริงเมื่อพิจารณาแนวโน้มของข้อมูลจะเห็นว่า เมื่อเพิ่มความเข้มข้นจากร้อยละ 25 เป็น 50 ค่าแรงดันไฟฟ้าสูงขึ้น แต่เมื่อเพิ่มเป็น 75 และ 100 กลับลดลง แสดงว่าไม่ใช่ยิ่งเข้มข้นยิ่งดี แต่มีความเข้มข้นที่เหมาะสมที่สุดอยู่ที่ร้อยละ 50 ทั้งนี้เป็นเพราะเมื่อสารสกัดเข้มข้นเกินไป โมเลกุลของสีอาจจับตัวกันเป็นกลุ่มใหญ่ ทำให้การดูดซับแสงลดลง นอกจากนี้ สารสกัดจากดอกอัญชันดูดกลืนแสงได้ดีในช่วงความยาวคลื่น 540–620 นาโนเมตร ซึ่งเป็นช่วงที่โซลาร์เซลล์ทั่วไปดูดซับได้ไม่ดี การเคลือบสารสกัดจึงช่วยเสริมการดูดซับแสงในช่วงนี้ ส่งผลให้แรงดันไฟฟ้าสูงขึ้น สิ่งที่น่าสังเกตคือความเข้มข้นร้อยละ 100 ให้ค่าแรงดันไฟฟ้าใกล้เคียงกับความเข้มข้นร้อยละ 25 แสดงว่าการใช้สารสกัดที่มีความเข้มข้นสูงมากเกินไปไม่ได้ช่วยเพิ่มประสิทธิภาพการให้แรงดันไฟฟ้าของโซลาร์เซลล์ เพราะอาจดูดซับแสงไว้ แทนที่จะส่งผ่านไปให้แผ่นโซลาร์เซลล์
อย่างไรก็ตาม การทดลองนี้มีข้อจำกัดคือวัดได้เพียงแรงดันไฟฟ้า ยังไม่ได้วัดกระแสไฟฟ้า ดังนั้นจึงไม่สามารถคำนวณกำลังไฟฟ้า (วัตต์) ได้ และยังไม่ได้ทดสอบความทนทานของสารเคลือบเมื่อถูกแดดนานๆ ซึ่งควรศึกษาเพิ่มเติมในครั้งต่อไป โดยสรุป สารสกัดดอกอัญชันความเข้มข้นร้อยละ 50 สามารถเพิ่มแรงดันไฟฟ้าได้ประมาณร้อยละ 4.84 เมื่อเทียบกับกระจกเปล่า

กิตติกรรมประกาศ
[bookmark: _Hlk233119364]โครงงานแผ่นดูดซับแสงเพื่อเพิ่มประสิทธิภาพแผ่นโซลาเซลล์จากสีย้อมไวแสงอัญชัน สามารถสำเร็จรุล่วงได้ด้วยความกรุณาจากคุณครูที่ปรึกษาโครงงานพิเศษที่ได้กรุณาให้คำปรึกษาและคำนำอันเป็นประโยชน์อย่างยิ่งในการทำโครงงานรวมทั้งยังช่วยในการเสนอแนวคิด และการแก้ไขปัญหาต่างๆที่เกิดขึ้นในระหว่างการทำโครงงาน

 ที่กรุณาให้คำแนะนำข้อเสนอแนะและความช่วยเหลือในทุกด้านในการทำโครงงาน จนสามารถทำให้โครงงานประสบความสำเร็จและเสร็จสมบูรณ์ คณะผู้จัดทำจึงขอขอบพระคุณอย่างสุดซึ้ง

